Ghid de utilizare Cyber-shot
Imprimare
Prima pagină > Fotografierea > Utilizarea funcţiilor de fotografiere > Focalizare automată

## Focalizare automată

Utilizarea AF punct variabil
Puteţi modifica metoda de focalizare. Folosiţi meniul atunci când este greu să obţineţi focalizarea corectă în modul de focalizare automată.
AF înseamnă „Focalizare automată”, o funcţie care reglează automat focalizarea.
Cadrul de identificare în intervalul AF selectat apare pe ecran.

1. Fixaţi butonul de zoom/focalizare la AF/ZOOM.

1. Apăsaţi butonul FOCUS.

1. Setaţi modul dorit de pe butonul de comandă.

| (Multi AF) | Se focalizează automat pe un subiect, indiferent de intervalul cadrului de identificare. Atunci când apăsaţi butonul declanşator pe jumătate, în modul de fotografiere a imaginilor statice, un cadru verde este afişat în jurul zonei focalizate. Atunci când funcţia Detecţie feţe este activă, AF funcţionează cu prioritate pe feţe.
| (AF central) | Se focalizează automat pe un subiect aflat în centrul cadrului de identificare. Dacă folosiţi şi funcţia de blocare AF, puteţi compune imaginea după cum doriţi.
| (AF punct variabil) | Vă permite să mutaţi cadrul de identificare în intervalul AF în punctul dorit de pe ecranul LCD şi să vă focalizaţi asupra unui subiect extrem de mic dintr-o zonă de dimensiuni reduse.

Observaţii

- Atunci când utilizaţi [Zoom digital] sau [Sursă luminoasă AF], cadrul de identificare în intervalul AF este dezactivat şi apare ca o linie punctată. În acest caz, aparatul foto se focalizează pe subiecţii din centrul ecranului.

- Dacă modul de focalizare este setat la alt mod decât [Multi AF], nu puteţi utiliza funcţia Detecţie feţe.

- Dacă opţiunea Focalizare urmărire este activată, aparatul foto se focalizează prioritar pe subiectul ce va fi urmărit.

- Este posibil să nu puteţi seta anumite funcţii, în funcţie de modul REC selectat. Pentru informaţii suplimentare, consultaţi secţiunea „Funcţii indisponibile în anumite moduri REC”. [Detalii]

### Utilizarea AF punct variabil

Această setare este utilă atunci când fotografiaţi cu trepied şi subiectul nu se află în centrul cadrului.

1. Apăsaţi butonul de comandă pentru a regla poziţia cadrului de identificare în intervalul AF (A) în punctul în care doriţi să vă focalizaţi, după care apăsaţi .

Culoarea cadrului de identificare în intervalul AF se modifică de la galben la alb.
Pentru a reseta setarea, apăsaţi din nou din centru. Puteţi regla poziţia orientativă cu butonul rotativ.
Observaţie

- Odată ce modificaţi metoda de focalizare, cadrul de identificare în intervalul AF configurat este anulat.

Subiect corelat
Focalizare urmărire
Sus